Talendid koju!

"Talendid koju!" oli 2010. aasta oktoobris Eesti Kaubandus-Tööstuskoja algatatud projekt, milles püüti viia välismaale õppima või tööle läinud noori kokku Eesti tööandjatega, et välismaakogemusega noored tuleksid tagasi Eestisse ja pidurduks nn ajude väljavool. Projekti keskmes oli samanimeline veebiportaal.

Projekti raames korraldatud uuringu andmeil soovis 2010. aastal 89 protsenti pikemat aega välismaal elavaist või töötavaist noortest Eestisse tagasi tulla, kui nad saanuks head elatustaset võimaldava töötasu ja sobiliku töökeskkonna. Samas pidas 2011. aastal MTÜ Dream Foundation küsimustikule vastanud noortest, kes alles kavatsesid välismaale õppima minna, naasmist ebatõenäoliseks 32 protsenti.

Projekt kuulutati lõppenuks 2012. aasta sügisel, mil pärast kahe aasta pikkust tegevust naasis Eestisse 27 Eestist lahkunut. Oma CV lisas portaali 743 inimest. Projekti rahastas 120 000 euroga Euroopa Sotsiaalfond. 
pisi|2012. aasta oktoobris Tartu Kaarsillale ilmunud grafitil ironiseerib tänavakunstnik Eestist kriminaalasja eest Suurbritanniasse põgenenud ekspoliitik Anna-Maria Galojani üle, asetades ta kampaania "Talendid koju!" konteksti
"Talendid koju!" seostub ka kirjatalgutega "Eesti ustest – sisse, välja", mille kuulutas välja president Toomas Hendrik Ilves.

Hinnangud
Algusest peale toimus ajakirjanduses "Talendid koju!" teemal tihe diskussioon. Kampaaniale heideti ette väidetavat keskendumise pärast üksnes kõrgepalgalistele talentidele, rõhumist patriotismile tagasitulekuks soodsa keskkonna loomise asemel ning liiga kitsaid piire. Ekspertide hinnangul vajaks taoline algatus laiemat rahvastiku- ja sotsiaalpoliitilist tuge. Teiste seas kritiseerisid projekti riigikogu esimees Ene Ergma ja publitsist Mihkel Mutt. Tähelepanu pälvis asjaolu, et projekti käigus ei tehtud koostööd teise eestlaste Eestisse naasmist toetava institutsiooni, Integratsiooni ja Migratsiooni Sihtasutusega (MISA). Projekti pooldajate seas oli president Toomas Hendrik Ilves, kes nimetas seda hea kodanikualgatuse näiteks.

Ka projekti lõpliku edukuse üle on vaieldud. "Arvestades seda, et tagasipöördumine ei ole kerge, on see tulemus hea ja peaks julgustama järgmisi inimesi tagasi tulema," ütles meeskonnaliige Artur Elme projekti lõpuüritusel. Kõik hinnangud naasnute arvule ei ole olnud siiski positiivsed.

Viited

Välislingid
 Portaal Talendid Koju
 President Toomas Hendrik Ilvese kõne Kadrioru roosiaias 15. juunil 2011 "Talendid koju!" kogunemisel
 Berit-Helena Lamp "Ilves: «Talendid koju» diskussioon läks sageli viltu" Postimees, 27.12.2010
 "«Talendid koju!» projekt tõi Eestisse tagasi 27 inimest" Postimees, 18.10.2012
 Helen Rohtmets "Talendid Koju 1920–1923: tagasi tuli tuhandeid" Horisont 3/2012
 Laura Mallene "Talendid, kes tulid tagasi koju" Eesti Ekspress, 22. oktoober 2010
 Sirje Niitra "Enamik välismaal õppivaid noori tahab Eestisse tagasi" Postimees, 07.10.2010
 Artur Elme "«Talendid koju» ei too maailmarahu" Postimees, 14.05.2011
 Hanneli Rudi "Talentidele on kodumaal pakkuda neli töökohta" Postimees, 11.07.2011
 "«Vabariigi kodanikud»: karjäärivõimalused toovad talendid koju" Postimees, 26.10.2010
 "Talendid Koju veebilehe kaudu on Eestisse tööle kandideerinud vaid 0,76 protsenti lehe külastajatest" 07.02.2011
 Merike Tamm "Eksperdid: kitsast programmist jääb kodumaale toomiseks väheks" 20.04.2011
 Mihkel Mutt "Talendid koduseks tarbimiseks" Postimees, 02.11.2010
 Kadri Ratt "Välismaal elavad eestlased: ainuüksi armastus kodumaa vastu tagasi ei meelita" Postimees, 20.10.2010
 Merje Pors "Peep Laja: juurde tuleks luua kampaania «Talendid välja!»" Postimees, 02.11.2010
 Kadri Ratt "Euroopa Üliõpilasliidu aseesimees: kas Eestisse oodatakse tõesti ainult talente?" Postimees, 20.10.2010
 Neeme Raud "USA eestlased on kojutuleku suhtes skeptilised" ERR, 27.10.2010
 "Projekt "Talendid koju" sai läbi: Eestisse meelitati vähemalt 27 noort!" Õhtuleht, 18. oktoober 2012
 ""Talendid Koju!" projekt tõi Eestisse tagasi 27 inimest" ERR, 18.10.2012
 ""Talendid koju!" ja MISA eestlaste kojutoomisel koostööd ei tee" ERR, 15.10.2011
 Oliver Kahu "Ergma: "Talendid koju" on loosunglik ja ebaõnnestunud" ERR, 20.04.2011
 "Ilves ei mõista talendiprojekti halvustajaid" ERR, 21.04.2011
 Maarja-Liisa Soe ""Talendid koju" kampaania oli meeldiv üllatus" Eesti Ekspress, 16. veebruar 2011
 Rein Sikk "Talendid koju. Kas farss või triumf?" EPL, 6. aprill 2011
 Meigo Pruudel "Talendid koju? Milleks ometi?!" Delfi, 21. detsember 2011

Kategooria:Eesti veebisaidid
Kategooria:Eesti rahvastik
Kategooria:Välis-Eesti
Kategooria:Eesti majandus